Plánovaná odstávka elektriny v okrese Púchov
V obci Beluša prebehne plánovaná odstávka elektriny v utorok 12. júla. V čase od 7:30 do 16:30 hod. ju nebude mať k dispozícii približne 500 domácností. Dôvodom bude revízia vzdušného vedenia vysokého napätia (22 kV).
Vzhľadom na charakter plánovaných prác sú odstávky elektriny nevyhnutné. Elektrikári zo SSD budú pracovať so zariadeniami na úrovni vysokého napätia. Z bezpečnostných dôvodov tak zostanú niektoré technológie na nevyhnutný čas vypnuté. Cieľom prác je zvýšiť bezpečnosť a spoľahlivosť distribúcie elektriny v jednotlivých oblastiach. Energetici urobia maximum, aby odstávky elektriny ukončili hneď, ako to bude možné. Ak nenastanú komplikácie, môže to byť výrazne skôr ako v spomenutých časoch.
Zoznam všetkých adries, ktorých sa odstávky týkajú, spolu s aktuálnymi informáciami o dátume a čase je dostupný na internetovej stránke Stredoslovenskej distribučnej www.ssd.sk v časti plánované odstávky. Stránka ponúka odberateľom aj možnosť bezplatnej registrácie telefonického alebo e-mailového kontaktu, na ktorý im bude SSD zadarmo zasielať informácie o všetkých plánovaných odstávkach na ich odbernom mieste s niekoľkotýždňovým predstihom.